विज्ञान एवं प्रौद्योगिकी मंत्रालय
पिछले 3200 वर्षों में हुईं वैश्विक जलवायु की घटनाएं भू आकृति, वनस्पतियों एवं सामाजिक-आर्थिक विकास को प्रभावित करने वाले भारतीय ग्रीष्मकालीन मानसून में बदलाव का कारक हो सकती हैं : डब्ल्यूआईएचजी का ताजा अध्ययन
भारतीय ग्रीष्मकालीन मानसून  में अचानक बदलाव के साथरोमन वॉर्म पीरियड, मिडिवल क्लाइमेट एनोमली और लिटिल आइस एजजैसी वैश्विक जलवायु संबंधी घटनाओं का भारत की भू आकृति, वनस्पतियों एवं सामाजिक-आर्थिक विकास पर महत्वपूर्ण प्रभाव पड़ सकता है।
वाडिया इंस्टीट्यूट ऑफ हिमालयन जियोलॉजी , जोकि भारत सरकार के विज्ञान एवं प्रौद्योगिकी विभाग  का एक स्वायत्त संस्थान है, द्वारा किया गया एक नया अध्ययन 1200 और 550 ईसा पूर्व के बीच उत्तर-पश्चिमी हिमालय में गीले मानसून की स्थिति को दर्शाता है। यह स्थिति 450 ईस्वी तक बनी रही, जोकि रोमन वार्म पीरियड  के साथ जुड़ती थी। इसके बाद, 950 ईस्वी तक कम वर्षा एवं एक कमजोर आईएसएम वाली स्थिति आई और फिर 950 से 1350 ईस्वी के बीच मिडिवल क्लाइमेट एनोमली  के दौरान इसमें मजबूती दिखी। लिटिल आइस एज के काल में लिटिल आइस एज के दौरान, मानसून की वर्षा में स्पष्ट कमी आई।
हिमाचल प्रदेश के मंडी जिले की एक मीठे पानी की झील, रेवाल्सर झील, के तलछट के साथ किये गये इस अध्ययन से वैज्ञानिकों के बीच इस किस्म की घटनाओं के स्थानीय या वैश्विक होने के बारे में चल रही लंबी बहस का हल निकल सकता है।इस झील के तलछट उन संकेतों को संरक्षित करते हैं,जिन्हें अतीत में मानसून की परिवर्तनशीलता को समझने के लिए प्रतिनिधि के रूप में इस्तेमाल किया जा सकता है।
'क्वाटरनेरी इंटरनेशनल' जर्नल में प्रकाशित इस हालिया अध्ययन में, शोधकर्ताओं ने अनाज के आकार संबंधित आंकड़े, कार्बन एवं नाइट्रोजन के स्थिर आइसोटोप, कुल जैविक कार्बन , और झील के तलछट से कुल नाइट्रोजन संबंधी आंकड़े प्राप्त किये।उन्होंने पिस्टन कोरर का इस्तेमाल करके लगभग 6.5 मीटर की पानी की गहराई पर झील के केंद्र से 15-मीटर की लंबाई वाली तलछट कोर को पुनः प्राप्त किया, जिसका उपयोग एक नमूने के रूप में किया गया। तब रेवाल्सर झील के तलछट का कालक्रम एक्सीलरेटर मास स्पेक्ट्रोमेट्री   एवं 14 नमूनों के 14सी रेडियोकार्बन डेटके आधार पर 2950 से लेकर 200 साल पहले का निर्धारित किया गया।
कुल जैविक कार्बन टीओसी एवं कुल नाइट्रोजन टीएन की गणना, औरकार्बन समस्थानिकअनुपात के मूल्यों में गिरावट ने 1200 से 550 ईसा पूर्व के अंतराल के दौरान उत्तर-पश्चिमी हिमालय में गीला मानसून की स्थिति का संकेत दिया। यह स्थिति 450 ईस्वी तक बनी रही, जोकि रोमन वार्म पीरियड  के साथ जुड़ती थी।इसके बाद 950 ईस्वी तक कम वर्षा और एक कमजोर आईएसएम का काल था।950 से 1350 ईस्वी के बीच मिडिवल क्लाइमेट एनोमली  के दौरान आईएसएमतुलनात्मक रूप से मजबूत हो गया। लिटिल आइस एज के दौरान, आईएसएम की वर्षा में अपेक्षाकृत कमी देखी गई, जैसाकि अपेक्षाकृत कम सी / एन अनुपात तथा टीओसी सामग्री में कमी से संकेत मिलता है। इन निष्कर्षों ने लिटिल आइस एजके बाद 1600 ईस्वी के आसपास एक मजबूत आईएसएम के साथ गीली जलवायु परिस्थितियों के पुनरुत्थान की ओर इशारा किया, जोकि वर्तमान समय में कायम है। आईएसएम केवर्तमान तथा भविष्यके व्यवहार को समझने के लिए ऐतिहासिक अतीत में आईएसएम की परिवर्तनशीलता का पता लगाने की जरूरत है,क्योंकि जलवायु परिवर्तन और पानी की आपूर्ति ने प्राचीन सभ्यताओं के उत्थान और पतन को निर्देशित किया है।
चित्र : रेवाल्सर झील  से जलवायु परिवर्तन का एक मल्टी -प्रॉक्सी रिकॉर्ड, दिखा रहा है a) एंड मेम्बर  वैल्यूज; बी) कुल जैविक कार्बन  , c) कार्बन समस्थानिक अनुपात  अनुपात,d)कुल नाइट्रोजन , e)नाइट्रोजन समस्थानिक अनुपात, f)कॉर्ग / एन अनुपात,g) अरब सागर से ग्लोबिगरिना बुल्लोआइड्स की प्रतिशतता ,
प्रकाशन लिंक : https://doi.org/10.1016/j.quaint.2020.08.033)